**Protikorupčná linka MINISTERSTVA HOSPODÁRSTVA SR**

Ministerstvo hospodárstva SR (ďalej len „ministerstvo“) zriadilo 1. októbra 2019 protikorupčnú linku.

**Protikorupčná linka slúži výlučne na nahlasovanie podozrení z korupčného správania zamestnancov ministerstva.**

**Podozrenie** **zo spáchania trestného činu** prijímania úplatku, podplácania, nepriamej korupcie v zmysle § 328 – 330, § 332 – 334 a § 336 zákona č. 300/2005 Z. z. Trestný zákon
v znení neskorších predpisov je **možné oznámiť elektronicky** na protikorupčnej linke**:** **oznamenie@mhsr.sk****.**

**Prostredníctvom protikorupčnej linky nie je možné podávať:**

- **podania/sťažnosti** podľa osobitných predpisov, napr. 9/2010 Z. z. o sťažnostiach
v znení neskorších predpisov,

**- podania** v zmysle iných všeobecne záväzných právnych predpisov (napr. podania v rámci správneho konania, žiadosti v zmysle zákona č. 211/2000 Z. z. o slobodnom prístupe
k informáciám a o zmene a doplnení niektorých zákonov (zákon o slobode informácií)
v znení neskorších predpisov a pod.),

- **trestné oznámenia**, ktoré patria do kompetencie orgánov činných v trestnom konaní,
t.j. polície a prokuratúry.

Aby bolo možné oznámenie hodnoverne preveriť, musí obsahovať aktuálne, konkrétne
a overiteľné informácie, ktoré preukazujú podozrenie zo spáchaniu niektorého z vyššie uvedených trestných činov. Ministerstvo sa nebude zaoberať neúplnými, nejasnými,
príp. nezrozumiteľnými oznámeniami alebo podaniami/sťažnosťami, ktoré sú namierené proti iným orgánom štátnej správy.

V prípade, že chce byť oznamovateľ informovaný o výsledku prešetrenia oznámenia,
je potrebné uviesť kontaktné údaje v rozsahu: meno, priezvisko, adresu, telefón a e-mail.
V prípade neuvedenia kontaktných údajov, resp. neúplných kontaktných údajov ministerstvo o výsledku prešetrenia oznámenia nebude informovať.

**Zároveň ministerstvo uvádza, že podľa § 345 Trestného zákona sa lživé obvinenie
z trestného činu v úmysle privodiť inému trestné stíhane klasifikuje ako trestný čin krivého obvinenia.**

Linka je dispozícii 24 hodín denne. Oznámeniami sa budú zaoberať poverení zamestnanci ministerstva.